Alle fotballforbund som er tilsluttet FIFA kunne stille med deltakerlag til kvalifisering i turneringen. Herrelagene var begrenset til spillere under 24 år (U-24, født på eller etter 1. januar 1997), men kunne i tillegg stille med inntil tre spillere over 24 år. Vanligvis er det begrenset til spillere under 23 år, men på grunn av at Sommer-OL 2020 var utsatt ett år, bestemte FIFA å holde seg til begrensingen til spillere født på eller etter 1. januar 1997. For kvinnelagene var det ingen aldersbegrensning.